বিবি-হেবাত মসজিদ
বিবি-হেবাত মসজিদ (আজারবাইজানি: Bibiheybət məscidi, আক্ষ. 'অসাধারণ মসজিদ') আজারবাইজানের বাকুতে অবস্থিত একটি ঐতিহাসিক মসজিদ। ১৯৯০-এর দশকে নির্মিত বর্তমান কাঠামোটি ১৩শ শতাব্দীতে শিরবানশাহ ফররুখজাদ দ্বিতীয় ইবনে আহসিতান দ্বিতীয় কর্তৃক নির্মিত এবং ১৯৩৬ সালে বলশেভিকদের দ্বারা সম্পূর্ণরূপে ধ্বংসপ্রাপ্ত মসজিদের পুনর্নির্মাণ। বিবি-হেবাত মসজিদে উকেমা খানমের (ইসলামি নবি মুহাম্মদের বংশধর) সমাধি রয়েছে এবং বর্তমানে এই অঞ্চলের মুসলমানদের আধ্যাত্মিক কেন্দ্র এবং আজারবাইজানের ইসলামি স্থাপত্যের অন্যতম প্রধান নিদর্শন। এটি স্থানীয়ভাবে "ফাতিমার মসজিদ" নামে পরিচিত, যা আলেক্সঁদ্র দ্যুমা ১৮৫০-এর দশকে তার সফরের সময় মসজিদটির বর্ণনা করার সময় এই কথা উল্লেখ করেন।